Елена Йончева: Има надежда за България, има и алтернатива и това сме ние!
Избори / 23.04.2019, 13:21:26
„Европейските избори са вот на недоверие срещу ГЕРБ. След тях и победата на БСП- може да започне процес на промяна, от който всички българи и България ще спечелят”. Това заяви водачът на листата на „БСП за България” Елена Йончева пред над 300 жители на гр. Сливен. Тя коментира, че промяната може да стане факт, първо чрез революция в доходите и ЕС може да ни помогне с това.
„Има надежда за България, има и алтернатива, и това сме ние. Членството на България в ЕС е един огромен шанс за страната ни, въпреки че вече 12 години не го използваме”, каза още Йончева. „Единствената причина авторитаризмът на управляващите да не се превърне в диктатура е членството на страната ни в ЕС”, категорична бе Елена Йончева.